༈ ཁྲོ་བོའི་རྒྱལ་པོ་རྟ་མགྲིན་ལ་འཕྲིན་ལས་འཆོལ་ཚུལ་ནི། རྒྱལ་ཀུན་འཆི་མེད་
ཡེ་ཤེས་སྒྱུ་འཕྲུལ་ལས། །གར་དགུའི་ཉམས་ལྡན་ཁྲོ་བོའི་སྐུར་བསྟན་ཏེ། །གདོན་
བགེགས་ཉེར་འཚེ་མ་ལུས་ཞི་མཛད་པ། །ཁྲོ་རྒྱལ་རྟ་མགྲིན་མཆོག་ལ་ཕྱག་འཚལ་
ལོ། །ཡེ་ཤེས་(༣༧ན)མེ་དཔུང་འབར་བའི་ཀློང་དཀྱིལ་ན། །དྲག་པོའི་གད་རྒྱངས་རྟ་
སྐད་འཚེར་བ་ཡིས། །སྣང་སྲིད་འབྱུང་པོ་མ་ལུས་ཟིལ་གནོན་པ། །ཁྲོ་ཆེན་འབར་
བའི་གཙོ་ལ་གསོལ་བ་འདེབས། །ཁྱོད་སྐུ་བསྒོམས་ཤིང་གཟུངས་སྔགས་ཟློས་པ་
ཡིས། །ནད་གདོན་ཉེར་འཚེ་མ་ལུས་ཀུན་ཞི་ཞིང༌། །བསམ་པ་ཐམས་ཅད་ལྷུན་གྱིས་
གྲུབ་པ་དང་། །ཁྱད་པར་རྟ་མཆོག་འཕེལ་ཞིང་རྒྱས་པར་མཛོད། །ཅེས་ཁྲོ་བོའི་རྒྱལ་
པོ་རྟ་མགྲིན་ལ་གསོལ་བ་འདེབས་ཚུལ་འདི་ལྟ་བུ་ཞིག་དགོས་ཞེས་སྐྱིད་གྲོང་རྫོང་
བཞུགས་མཐོང་སྨོན་པ་ཡེ་ཤེས་ཚེ་དབང་གིས་བསྐུལ་བ་ལ་བརྟེན་ནས། དགེ་སློང་
ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།། །།
༨༡༡༡,